**דריל כריסטין האנה** (באנגלית: **Daryl Christine Hannah**; נולדה ב-3 בדצמבר 1960) היא שחקנית קולנוע אמריקאית. מאז הופעתה הראשונה ב-1978 השתתפה האנה בעשרות סרטים הוליוודים, חלקם שוברי קופות כגון "בלייד ראנר", "ספלאש" ו"להרוג את ביל".

ביוגרפיה
--------

האנה נולדה בשיקגו שבאילינוי שבארצות הברית, להורים נוצרים-קתולים, וגדלה כקתולית. הוריה הם סוזן ג'ין מצגר ודונלד כריסטיאן האנה. הם התגרשו זמן קצר לאחר לידתה, ואמה נישאה בשנית לג'רולד וקסלר, איש עסקים אמריקאי-יהודי ואחיו של הסקל וקסלר, צלם קולנוע נודע. כבר מילדות משפחתה תמכה בקריירת המשחק של האנה, של אחיה דון, של אחותה פייג' האנה (אנ'), ושל אחותם-למחצה, הבמאית טניה וקסלר (אנ').

בילדותה אובחנה כאוטיסטית. בבית הספר שיחקה בקבוצת כדורגל ובאוניברסיטה למדה תיאטרון. בעקבות תאונה, איבדה חלק מהאצבע המורה.

קריירה
------

הופעת הבכורה שלה הייתה ב-1978, כאשר השתתפה בסרט אימה של הבמאי בריאן דה פלמה בשם "הזעם", אך היא פרצה לתודעה רק בשובר הקופות הראשון שלה, סרטו של רידלי סקוט מ-1982 בלייד ראנר. ב-1984 שיחקה בסרטו המצליח של רון הווארד "ספלאש" כבתולת ים. הסרט שנחשב להצלחה גדולה באותה תקופה (62$ מיליון) וביסס את מעמדה כאחת השחקניות הלוהטות של אותה תקופה.

לצד סרטים מצליחים בהם השתתפה באותה תקופה דוגמת "מגנוליות מפלדה" ו"וול סטריט" זוכה הפרסים, ניתן למצוא גם כישלונות צורבים כמו "שבט דוב המערות" מ-1986. ב-1990 הופיעה האנה בעיבוד מחודש לסרט האימה הקלסי מ-1958 "התקפת האישה בגובה 50 רגל". ב-1995 נבחרה האנה לאחת מ-100 הנשים הנחשקות בתולדות הקולנוע על ידי מגזין "אמפייר". ב-1993 הופיעה בסרט "זקנים חסרי מנוח" לצידם של ג'ק למון ווולטר מתאו ובסרט ההמשך "משתגעים על אהבה" (1995). ב-1997 השתתפה בסדרה האנתולוגית של ABC "אקדח" בהפקתו של רוברט אלטמן. בשנת 1998 שיחקה במותחן של רוברט אלטמן "ג'ינג'רברד", לצד קנת בראנה. ב-1999 שיחקה בסרט "פרחי בר" ובסרט "כביש מהיר".

מסוף שנות התשעים הקריירה של האנה נמצאה בתקופת שפל והיא השתתפה בסרטים שוליים בלבד כמו "מצילים: סיפורי אומץ: שתי משפחות" לצד לינדה המילטון, "כביש מהיר" לצד פטסי קנזיט, "הג'וב" לצד אריק מביוס, עד לשנת 2003 בה הופיעה בתפקיד "אל דרייוור" בסרטו של קוונטין טרנטינו "להרוג את ביל". סרט זה, יחד עם סרטים נוספים כגון "עיר הכסף", הקפיצו שוב את מעמדה בקרב שחקני הוליווד ומבקרי קולנוע רבים תיארו את התקופה כקאמבק קולנועי. ב-2004 הצטלמה למגזין "פלייבוי". ב-2005 הציגה האנה משחק לוח הנקרא "מבוך" כחלק מתפנית עסקית שהחלה בחייה. ב-2006 שיחקה בקומדיה "ראש בראש עם משפחת שטיין" לצד ג'רמי פיבן. ב-2007 שיחקה בסרט הקנדי "המשורר" לצד קולם פיור. בשנת 2008 כיכבה בסרט אימה לטלוויזיה "נחיל כרישים" לצד ג'ון שניידר.

בשנת 2013 שיחקה בסרט הטלוויזיה "סיוט חברתי". בשנת 2015 שיחקה בסרט הפעולה הבריטי "רוצח שכיר בלונדון" לצד אריק רוברטס. בשנת 2017 שיחקה בדרמה הביוגרפית "אני מיכאל" לצד ג'יימס פרנקו וזאכרי קווינטו. ב-2018 כיכבה בסרט הדרמה "פאפא".

חיים אישיים
-----------

האנה כאורחת ביחד עם ג'קסון בראון בטקס האוסקר ה-60, 1988
האנה היא טבעונית. את ההחלטה להפסיק לאכול בשר קיבלה בגיל 11, לאחר שפגשה עגל במשאית הובלה, וכששאלה את הנהג לגבי השם שלו נודע לה שהוא צפוי להישלח לשחיטה.

ב-2005 החליטה האנה לעזוב את קריירת המשחק והצטרפה לתנועת איכות הסביבה. היא נוסעת ברכב המונע בביו דיזל ומשתמשת באנרגיה סולרית. ב-2006 נעצרה ביחד עם 17 חבריה מתנועת הסביבה כאשר התבצרה על עץ בחווה קהילתית ליד מרכז העיר לוס אנג'לס שנועדה להריסה. במקום החווה נוסדה גינה בעקבות מהומות לוס אנג'לס של 1992 ונועדה לגידול מזון לצרכים האישיים של חקלאי האזור.

האנה קיימה זוגיות עם מספר אישים מפורסמים ביניהם ג'ון קנדי ג'וניור, רובי ויליאמס וואל קילמר. החל משנת 2014 היא בזוגיות עם הזמר הקנדי-אמריקאי ניל יאנג, לו נישאה ביולי 2018.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **דריל האנה** |
| ויקישיתוף תמונות ומדיה בוויקישיתוף: **דריל האנה** |

* דריל האנה, ברשת החברתית פייסבוק
* דריל האנה, ברשת החברתית אקס (טוויטר)
* דריל האנה, ברשת החברתית אינסטגרם
* דריל האנה, במסד הנתונים הקולנועיים IMDb (באנגלית)
* דריל האנה, באתר "אידיבי", מאגר הידע העברי לקולנוע ישראלי ועולמי
* דריל האנה, באתר AllMovie (באנגלית)
* דריל האנה, באתר Rotten Tomatoes (באנגלית)
* דריל האנה, באתר Metacritic (באנגלית)
* דריל האנה, במסד הנתונים הקולנועיים KinoPoisk (ברוסית)
* דריל האנה, באתר MusicBrainz (באנגלית)
* דריל האנה, באתר Discogs (באנגלית)

הערות שוליים
------------

1. ↑  Daryl Hannah on Becoming a Vegan, Hudson Union Society, April 6, 2002

| פרס הסרטים והטלוויזיה של MTV לקרב הטוב ביותר |
| --- |
| כללי(1996–2019) | אדם סנדלר נגד בוב ברקר – "גילמור המאושר" (1996) ‏•‏‏ פאירוזה באלק נגד רובין טאני – "הכישוף "(1997) ‏•‏‏ ויל סמית' נגד מקק – "גברים בשחור" (1998) ‏•‏‏ בן סטילר נגד כלב – "משתגעים על מרי" (1999) ‏•‏‏ קיאנו ריבס נגד לורנס פישבורן – "מטריקס" (2000) ‏•‏‏ ג'אנג דזה יי נגד בר שלם – "נמר, דרקון" (2001) ‏•‏‏ ג'קי צ'אן וכריס טאקר נגד כנופיית הונג קונג – "שעת שיא 2" (2002) ‏•‏‏ יודה נגד כריסטופר לי – "מלחמת הכוכבים - פרק 2: מתקפת המשובטים" (2003) ‏•‏‏ אומה תורמן נגד צ'יאקי קוריאמה – "להרוג את ביל" (2004) ‏•‏‏ אומה תורמן נגד דריל האנה – "להרוג את ביל חלק 2" (2005) ‏•‏‏ אנג'לינה ג'ולי נגד בראד פיט – "מר וגברת סמית'" (2006) ‏•‏‏ ג'רארד באטלר נגד רוברט מיילט – "300" (2007) ‏•‏‏ שון פריס נגד קאם ג'יגנדה – "לעולם אל תיכנע" (2008) ‏•‏‏ רוברט פטינסון נגד קאם ג'יגנדה – "דמדומים" (2009) ‏•‏‏ ביונסה נגד אלי לרטר – "אובססיבית" (2010) ‏•‏‏ רוברט פטינסון נגד ברייס דאלאס הווארד וזאווייר סמואל – "דמדומים 3: ליקוי חמה" (2011) ‏•‏‏ ג'ניפר לורנס וג'וש האצ'רסון נגד אלכסנדר לודוויג – "משחקי הרעב" (2012) ‏•‏‏ רוברט דאוני ג'וניור, כריס אוונס, מארק ראפלו, כריס המסוורת', סקרלט ג'והנסון וג'רמי רנר נגד טום הידלסטון – "הנוקמים" (2013) ‏•‏‏ אורלנדו בלום ואוונג'לין לילי נגד אורקס – "ההוביט: מפלתו של סמאוג" (2014) ‏•‏‏ דילן או'בריאן נגד ויל פולטר – "הרץ במבוך" (2015) ‏•‏‏ ראיין ריינולדס נגד אד סקריין – "דדפול" (2016) ‏•‏‏ גל גדות נגד חיילים גרמניים – "וונדר וומן" (2018) ‏•‏‏ ברי לארסון נגד ג'מה צ'אן – "קפטן מארוול" (2019) |
| מתוסרט (2021–הווה) | אליזבת אולסן נגד קתרין האן – "וונדה-ויז'ן" (2021) ‏•‏‏ סידני סוויני נגד אלכסה דמי – "אופוריה" (2022) ‏•‏‏ קורטני קוקס נגד גוסטפייס – "צעקה 6" (2023) |
| לא מתוסרט (2021–הווה) | קורטני קרדשיאן נגד קים קרדשיאן – "משפחת קרדשיאן" (2021) ‏•‏‏ בוסקו נגד ליידי קמדן – "המרוץ לדראג של רו פול" (2022) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007458736305171
* BIBSYS: 7022555
* BNE: XX1286837
* BnF: cb13951445g (data)
* CANTIC: a11024203
* CiNii: DA13915806
* GND: 12959170X
* ISNI: 0000 0001 2026 9638
* LCCN: n85376619
* MusicBrainz: bdf78874-0880-4bd5-9ae4-c44ef9ac4d6c
* NKC: xx0136039
* NLP: a0000001632511
* NTA: 073878987
* SNAC: w6zp4cjn
* SUDOC: 076052613
* Trove: 1196347
* VIAF: 61737616
* WorldCat: lccn-n85376619

 |